Neuvoston asetus (EY) N:o 2505/95, annettu 24 päivänä lokakuuta 1995, yhteisön persikka- ja nektariinituotannon tervehdyttämisestä



Virallinen lehti nro L 258 , 28/10/1995 s. 0001 - 0002



NEUVOSTON ASETUS (EY) N:o 2505/95, annettu 24 päivänä lokakuuta 1995, yhteisön persikka- ja nektariinituotannon tervehdyttämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisön persikoiden ja nektariinien markkinoille on ominaista tietty tarjonnan ja kysynnän välinen epätasapaino; tämä tilanne aiheuttaa merkittäviä markkinoilta vetäytymisiä, markkinoiden vakauttamistoimenpiteet eivät yksin pysty korjaamaan tätä epätasapainoa; olisi poikkeuksellisesti toteutettava erityisiä toimenpiteitä tuotantomahdollisuuksien mukauttamiseksi nykyiseen ja ennakoitavaan yhteisön tuotannon menekkiin, tämä tavoite voidaan saavuttaa ottamalla käyttöön raivauspalkkiot markkinointivuonna 1995 tuottajille, jotka sitoutuvat luopumaan persikoiden ja nektariinien tuotannosta, olisi suotavaa, että tuottavimpia hedelmätarhoja viljelevät tuottajat saavat tätä palkkiota ainoastaan sillä edellytyksellä, että he sitoutuvat kirjallisesti olemaan istuttamatta uudelleen persikkapuita ja nektariinipuita; ottaen huomioon tällä hetkellä meneillään olevan yhteisön omenatuotannon tervehdyttämisen yhteisön omenatuotannon tervehdyttämisestä 7 päivänä toukokuuta 1990 annetun neuvoston asetuksen (ETY) N:o 1200/90 (3) mukaisesti olisi laajennettava tämä sitoumus muihin kuin omenasiiderin tai omenamehun valmistusta varten viljeltyihin omenapuihin, kertakorvauksen määrä on vahvistettava ottaen huomioon sekä raivaustoimesta aiheutuvat kustannukset että tuottajien tulonmenetys, ja raivauspalkkion tavoitteena on perustamissopimuksen 39 artiklassa määrättyjen tavoitteiden toteuttaminen; olisi säädettävä, että rahoitus tälle toimenpiteelle saadaan Euroopan maatalouden ohjaus- ja tukirahastolta (EMOTR), tukiosasto, ON ANTANUT TÄMÄN ASETUKSEN: 1 artikla Yhteisön persikoiden ja nektariinien tuottajat saavat hakemuksesta ja tässä asetuksessa määritellyin edellytyksin kertapalkkion persikka- ja nektariinipuiden raivauksesta markkinointivuonna 1995. 2 artikla 1. Palkkion saamisen edellytyksenä on edunsaajan kirjallinen sopimus: a) raivata tai raivauttaa yhdellä kerralla ennen 30 päivää huhtikuuta 1996: - kaikki persikka- ja nektariinihedelmätarhansa persikka- ja nektariinipuut, jos tämä on pienempi kuin 1,5 hehtaaria, - osan hedelmätarhastansa tai koko hedelmätarhansa, jos tämä on suurempi kuin 1,5 hehtaaria; raivatun pinta-alan on kuitenkin oltava vähintään 1,5 hehtaaria; b) kieltäytyä 6 artiklassa tarkoitetun menettelyn mukaan annettujen säännösten mukaisesti istuttamasta persikkapuita, nektariinipuita sekä muita kuin omenasiiderin tai omenamehun valmistusta varten viljeltyjä omenapuita. 2. Tässä asetuksessa "hedelmätarhalla" tarkoitetaan kaikkia palstoja, joihin on istutettu alle 20 vuoden ikäisiä persikka- tai nektariinipuita enemmän kuin 300 puuta hehtaaria kohden. 3 artikla Palkkion määrä vahvistetaan ottaen huomioon erityisesti raivauskustannukset ja raivaustoimiin ryhtyneiden tuottajien kärsimät tulonmenetykset. 4 artikla Jäsenvaltioiden on valvottava, että palkkion saanut tuottaja on noudattanut 2 artiklassa tarkoitettuja sitoumuksia. Niiden on toteutettava tarvittavat lisätoimenpiteet, erityisesti sen varmistamiseksi, että palkkiojärjestelmän määräyksiä noudatetaan. Jäsenvaltioiden on ilmoitettava komissiolle toteutetuista toimenpiteistä. 5 artikla Tässä asetuksessa säädettyjä toimenpiteitä pidetään interventiotoimenpiteinä, joiden tarkoituksena on säännöstellä maatalousalan markkinoita yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4) 3 artiklassa tarkoitetulla tavalla. Toimenpiteet rahoittaa Euroopan maatalouden ohjaus- ja tukirahasto (EMOTR), tukiosasto. 6 artikla Palkkion määrä sekä tämän asetuksen soveltamista ja erityisesti järjestelmän tehokkuutta koskevat yksityiskohtaiset säännöt annetaan hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (5) 33 artiklassa säädettyä menettelyä noudattaen. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä lokakuuta 1995. Neuvoston puolesta L. ATIENZA Puheenjohtaja (1) EYVL N:o C 85, 7.4.1995, s. 2 (2) Lausunto annettu 12 päivänä lokakuuta 1995 (sitä ei ole vielä julkaistu Euroopan yhteisöjen virallisessa lehdessä) (3) EYVL N:o L 119, 11.5.1990, s. 63, asetus sellaisena kuin se on viimeksi muutettuna asetuksella (EY) N:o 1890/94 (EYVL N:o L 197, 30.7.1994, s. 41) (4) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL N:o L 125, 8.6.1995, s. 1) (5) EYVL N:o L 118, 20.5.1972, s. 1, asetus sellaisena kuin se on viimeksi muutettuna komission asetuksella (EY) N:o 1363/95 (EYVL N:o L 132, 16.6.1995, s. 8)